Subject: Fwd: Re: Tuleoht Faehlmanni tn 3, Tallinnas korteris nr 3
From: Faehlmanni 3 Korteriühistu <[email-masked]>
To: "info - MKM" <[email-masked]>
Date: Tue, 2 Sep 2025 10:19:39 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Pöördume Majandus- ja Kommunikatsiooniministeeriumi poole seoses sellega, et 
allpool oleme teavitanud meie kortermajas olevast ohust 01.08.2025 kirjas 
Tarbijakaitse ja Tehnilise Järelevalve Ametit, kes ei ole ohule reageerinud 
ja seetõttu tunnevad majaelanikud muret enda turvalisuse pärast. Saime 
automaatvastuse, et pöördumisele vastatakse 15 päeva jooksul.

Paraku on nii, et ka peale korduvaid päringuid ei ole meie pöördumisele 
Tarbijakaitse ja Tehnilise Järelevalve Amet vastanud ning meil puudub 
mistahes info, kas ohule on reageeritud ja sellega tegeletakse või seda 
ignoreeritakse, sest meie (korduvatele) pöördumistele lihtsalt ei vastata.

Kuivõrd Tarbijakaitse ja Tehnilise Järelevalve Amet kuulub Majandus- ja 
Kommunikatsiooniministeeriumi, mis teostab ameti üle järelevalvet, siis 
palun algatada järelevalvemenetlus, kas ministeeriumi allasutus on 
käesoleval juhul pöördumiste saamisel ja nendele reageerimisel tegutsenud 
reeglitepäraselt.

Lugupidamisega

Faehlmanni tn 3, Tallinn Korteriühistu juhatus
---------- Forwarded message ----------
From: Faehlmanni 3 Korteriühistu <[email-masked]>
Date: 1. sept 2025, 16:22 +0300
To: [email-masked], Päästeamet <[email-masked]>
Subject: Re: Tuleoht Faehlmanni tn 3, Tallinnas korteris nr 3

Tere!

Ootame jätkuvalt infot? Kelle poole peaksime pöörduma seoses antud 
ohuolukorraga?

Lugupidamisega
Faehlmanni 3, Tallinn KÜ juhatus

On 18. aug 2025, 17:00 +0300, Faehlmanni 3 Korteriühistu 
<[email-masked]>, wrote:

Tere

Palume infot seoses alltoodud teavituse ja ohuolukorra menetlemisega.

Tervitades

Korteriühistu juhatus
[email-masked]
On 4. aug 2025, 17:34 +0300, Faehlmanni 3 Korteriühistu 
<[email-masked]>, wrote:

Tere!

Kirjutan Tallinn, Faehlmanni 3 korteriühistu juhatuse poolt seoses 
asjaoluga, et Harju maakond, Tallinn, Kesklinna linnaosa, F. R. Faehlmanni 
tn 3-3 aadressil asuvas korteriga seoses on tekkinud meie puitmajas tõsine 
mure tule- ja gaasiohutusega, sest korteris:
* on tulekolded, mis ehituslikult ega kasutuse poolest ei vasta nõuetele. 
Tulekolded (kaminad) on ehituslikult tuleohtlikud;
* tulekollete ühenduslõõrid on kontrollimata/puhastamata;
* gaasikatla heitgaaside toru ja väljatõmbelõõr on kontrollimata;
* gaasikatla paigaldamiseks puudub projekt ja paigaldamise tuleohutust ei 
ole kontrollitud;

* korteris  tehtud ebaseaduslikke ümberehitustöid, mis ei vasta kasutusloale 
ja sellega on korter muutunud tuleohtlikumaks (sh on laes ja 
korteritevaheline 2-kordne kips asendatud 1-kordsega, mis ei ole tulekindel 
kipsplaat, millega on vähendatud korteri tulepüsivust);
* korteris on tehtud omal käel elektritöid, millel puudub ehitusprojekt ja 
millega on tekkinud elanikel mure, kas need omal käel tehtud elektritööd on 
ohutud ja võivad tekitada meie puitmajas tulekahju;
*  välisustel (korteril on kaks välisust erinevates maja külgedes) ei ole 
seestpoolt avanevat sulust parema evakuatsiooni paremaks tagamiseks;
*  ei ole teadaolevalt nõuetele vastavaid suitsu- ja vingugaasiandureid;
* korteri kütteks on gaasiküte, mille gaasikatel asub korteri sees, aga 
selle tuleohutus puitmajas on jäänud tagamata  - puudub piisav õhuvahetus 
(värske õhu pealevool) ja gaasikatla põletist tulenev lahtise leegi 
süttimisoht on tagamata;
* puudub gaasi sulgeseade;
* korteris ei ole tagatud, et gaasi väljalaskeava oleks juhitud välisõhku 
ning paikneks eemal süüteallikatest ja muudest ohtlikest avadest;
* gaasiseadmete ja torustiku ohutust ei ole kontrollitud;
* korteris kasutatakse PEX-Al-PEX toru sisetorustikuna, kuid ei ole 
paigaldatud termokaitseseadet, mis sulgeb tulekahju korral gaasi 
juurdevoolu;

* korteris ei ole tulekustutit.

Palun reageerida esimesel võimalusel, sest korteriomanik on ettearvamatu 
käitumisega ja soovime ühistu poolt teha kõik selleks, et kahju liikmete 
tervisele ja varale ennetada.

Kõnealuse korteri (nr 3) omanik on Tarmo Türi, kes suhtleb korteriühistuga 
järgmiste kontaktide kaudu: email [email-masked] või telefon 
5511900.

Lugupidamisega

Tallinn, Faehlmanni tn 3 KÜ juhatus